Milan Bandić - Wikipedia

# Milan Bandić

### From Wikipedia

Milan Bandić na tržnici Dolac u Zagrebu

Milan Bandić (22.11. 1955. -) je hrvatski političar najpoznatiji po tome što trenutno obavlja dužnost gradonačelnika Zagreba.

Bandić je rođen u selu Donji Mamići, u blizini Gruda u Bosni i Hercegovini. U mladosti se odselio u Zagreb, gdje je diplomirao na Fakultetu političkih znanosti Sveučilišta u Zagrebu. Tada je postao članom Saveza komunista Hrvatske, a nakon izbora 1990. godine se isticao po tome što je, za razliku od većine svojih sunarodnjaka iz Zapadne Hercegovine nije otišao u redove nove vladajuće stranke Hrvatska demokratska zajednica. Umjesto toga je ostao u redovima stranke reformirane u Socijaldemokratsku partiju Hrvatske.

Bandićevo hercegovačko porijeklo, a još više sjajne organizacijske i populističke sposobnosti, su SDP-u dobro poslužile kada je na lokalnim izborima 1995. godine ostvario pobjedu u radničkim četvrtima Zagreba koja su dotada smatrane najpouzdanijim uporištem Tuđmanove vladajuće stranke. Zbog toga je koalicija opozicijskih stranaka ostvarila većinu u gradskoj skupštini i ušla u sukob s predsjednikom Tuđmanom poznat kao zagrebačka kriza.

Taj je sukob konačno završio tek smjenom vlasti u Hrvatskoj 2000. godine i raspisivanjem novih izbora, na kojima je Bandićev SDP ostvario blistavu pobjedu, usprkos nastojanja HSS-a da Bandića opiše kao hercegovačkog došljaka nedostojnog upravljanja hrvatskom prijestolnicom. Bandić je izabran za gradonačelnika, što je potvređeno i na redovnim lokalnim izborima 2001.

Bandić se vrlo brzo nametnuo kao izuzetno propulzivan gradonačelnik, uvijek spreman na pokretanje ambicioznih građevinskih i drugih projekata. S druge strane je stekao negativnu reputaciju zbog sklonosti populizmu i prkošenju nacionalnim zakonima kako bi zaštitio vlasnike bespravno izgrađenih kuća i drugih objekata. Drugi mu, pak, zamjeraju ideološku nedosljednost, odnosno bliske veze s političkim, vojnim i obavještajnim krugovima ekstremne desnice.

Bandić je, pak, na udar javnosti došao zbog incidenta kada je 2002. godine vozeći u pijanom stanju skrivio prometnu nesreću, a potom pokušao pobjeći s mjesta događaja i podmititi prometnog policajca. Zbog toga je bio prisiljen gradonačelničku dužnost predati Vlasti Pavić, a 2003. je doživio manji moždani udar.

Bandića su tada mnogi otpisali, ali se on relativno brzo oporavio te, sačuvavši stranačke funkcije, počeo orkestrirati svoj veliki povratak. To se obično objašnjava mrežom poslovnih i političkih suradnika koju je bio sagradio za prve dvije godine svog mandata. Godine 2005. je SDP vodio u još jednu pobjedu i glatko izabran na treći mandat.

Bandićeva politička moć se često objašnjava da se u Zagrebu proizvodi preko 30 % BDP-a, kao i da hrvatska prijestolnica po životnom standardu daleko nadmašuje ostali dio države. Mnogi to dijelom tumače i Bandićevim organizacijskim sposobnostima kao i po radoholizmu. Bandić se također smatra jedinim političarem unutar SDP-a koji se u stanju suprostaviti predsjedniku stranke Ivici Račanu.

Bandića zbog toga danas mnogi smatraju trećim najmoćnijim političarem u Hrvatskoj, a mnogi ga vide kao najizglednijeg kandidata za mjesto predsjednika Republike, nakon što Stjepanu Mesiću 2010. godine istekne mandat.

Zoran Janković, slovenski političar koji je nedavno izabran za gradonačelnika [Ljubljana|Ljubljane]], je izjavio da mu je Milan Bandić jedan od uzora.

Retrieved from "http://sh.wikipedia.org../../../m/i/l/Milan_Bandi%C4%87_0d04.html"

Categories: Hrvatski političari | Rođeni 1955.

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Deutsch
- English
- Hrvatski